MALTA QORTI TAL-MAĠISTRATI (MALTA) BĦALA QORTI TA' ĠUDIKATURA KRIMINALI MAĠISTRAT DR.FERRIS VELLA B.A., LL.D. Każ. Illum 5 ta' Novembru 2020 Il-Qorti, Rat l-akkuża miġjuba fil-konfront ta' Timothy Formosa Melillo, iben Louis u Teresa neè Burns, imwieled Marsaskala fid-19 ta' Diċembru 1963, residenti 36, Fl.4, Rampa ta' San Ġiljan, Ħal Tarxien, u detentur tal-Karta ta' l-Identità bin-Numru 342937(M), talli f'Awwissu 2010 u fis-snin immedjatament preċedenti f'dawn il-Gżejjer, b'diversi atti magħmulin fi żminijiet differenti, iżda li jiksru l-istess disposizzjonijiet tal-liġi u li ġew magħmula b'riżoluzzjoni waħda, fil-kapaċità tiegħu ta' Direttur tas-soċjetà Integrated Business Systems Limited, approprja ruħu, billi dawwar bi profitt għalih jew għal persuna oħra, minn ħaġa ta' ħaddieħor li kienet ġiet fdata jew ikkunsinjata lilu taħt titolu illi jġib miegħu l-obbligu tar-radd tal-ħaġa jew li jsir użu minnha speċifikat u cioè ma ħallasx lid-Dipartiment tal-VAT is-somma totali ta' mitejn disgħa u għoxrin elf ħames mija tlieta u sittin Euro u ħamsa u għoxrin ċenteżmu (€229,563.25), ai termini ta' l-Artikoli 18, 293 u 294 tal-Kodiċi Kriminali, Kap.9 tal- Liġijiet ta' Malta; Rat id-dokumenti esebiti a fol. 3 u 4 tal-proċess; Rat illi l-ewwel darba li l-imputat deher quddiem il-Qorti Istruttorja in konnessjoni ma' din l-akkuża kien fil-31 ta' Ottubru 20111 iżda intalbu diversi differimenti peress li huwa kien qed jirregolarizza l-posizzjoni tas-soċjetà Integrated Business Systems Limited, minnu rappreżentata, mad-Dipartiment tat-Taxxa fuq il-Valur Miżjud2; 9 tal-proċess. 2 Pratikament fis-seduti kollha bejn il-5 ta' Ġunju 2012 u d-19 ta' Novembru 2013. Rat li fl-14 ta' Jannar 2015, il-proċeduri odjerni ġew differiti sine die3; Rat li b'Digriet datat 27 ta' Marzu 2018, il-proċeduri ġew ri-appuntati għall-15 ta' Mejju 20184; Rat li l-imputat wieġeb li ma huwiex ħati ta' l-akkuża dedotta fil-konfront tiegħu5; Semgħet x-xhieda mogħtija minn Paul Joyce, rappreżentant tad-Dipartiment tat- Taxxa fuq il-Valur Birkirkara, waqt is-seduti tas-17 ta' Lulju 20186 u ta' l-4 ta' April 20197 u rat id-dokumenti esebiti minnu markati Dok. "PS1" sa' Dok. 34 sa' 74 tal-proċess, semgħet ix-xhieda tas-Supretendent Maurice Tonwuru mogħtija waqt is- seduta ta' l-4 ta' April 20198 u rat id-dokumenti, ossia l-istqarrija rilaxxata mill- imputat fl-24 ta' Settembru 2010 u d-dikjarazzjoni ta' rifjut għall-parir legali ta' l- imputat, esebiti minnu markat Dok. "MC1" u Dok. 77 sa' 80 tal-proċess, semgħet ix-xhieda ta' WPC287 Rose-Marie Ramage mogħtija waqt is-seduta ta' l-20 ta' Mejju 20199 u x-xhieda ta' l-imputat mogħtija waqt is-seduta ta' l-14 ta' Lulju 202010 u rat id-dokumenti esebiti minnu markati Dok. "TC1" sa' Dok. 105 sa' 123 tal-proċess; Rat li fis-seduta tat-18 ta' Settembru 2020, li kienet intiża għall-kontro-eżami ta' l- imputat, l-istadju tal-kontro-eżamijiet da parte tal-Prosekuzzjoni ġie dikjarat magħluq in kwantu l-Prosekuzzjoni ma dehritx biex ikun jista' jsir il-kontro-eżami ta' l-imputat; Rat in-Nota ta' Rinviju għall-Ġudizzju ta' l-Avukat Ġenerali datata 2 ta' Lulju 201911, li permezz tagħha bagħat lill-imputat biex jiġi ġġudikat minn din il-Qorti bħala Qorti ta' Ġudikatura Kriminali kif maħsub taħt: • L-Artikoli 17, 18, 31 tal-Kap.9 tal-Liġijiet ta’ Malta; • L-Artikoli 293 u 294 tal-Kap.9 tal-Liġijiet ta’ Malta; Rat li waqt is-seduta tat-18 ta’ Lulju 201912, wara li l-Prosekuzzjoni ddikjarat li ma għandhiex iktar provi xi tressaq, u wara li l-Qorti staqsiet lill-imputat jekk għandux oġġezzjoni li l-każ tiegħu jitmexxa bi proċedura sommarja u huwa ddikjara li ma għandux oġġezzjoni li l-każ tiegħu jiġi trattat bi proċedura sommarja, inqraw l- Artikoli; Semgħet is-sottomissjonijiet orali da parte tad-Difiża; Rat li l-kawża ġiet differita għas-sentenza in difett ta’ ostakolu għall-5 ta’ Novembru 19 tal-proċess. 20 tal-proċess. 33 tal-proċess. 23 tal-proċess. 31 u 32 tal-proċess. 75 u 76 tal-proċess. 85 tal-proċess. 99 sa' 104 tal-proċess. 90 tal-proċess. 91 tal-proċess. Rat li ma tressqet l-ebda talba għas-sospensjoni tal-prolazzjoni tas-sentenza; Rat l-atti kollha tal-kawża; Ikkunsidrat: Bil-proċeduri odjerni l-imputat qed jiġi akkużat talli f'Awwissu 2010 u fis-snin immedjatament preċedenti f'dawn il-Gżejjer, b'diversi atti magħmulin fi żminijiet differenti, iżda li jiksur l-istess disposizzjonijiet tal-liġi u li ġew magħmula b'riżoluzzjoni waħda, fil-kapaċità tiegħu ta' Direttur tas-soċjetà Integrated Business Systems Limited, approprja ruħu, billi dawwar bi profitt għalih jew għal persuna oħra, minn ħaġa ta' ħaddieħor li kienet ġiet fdata jew ikkunsinjata lilu taħt titolu illi jġib miegħu l-obbligu tar-radd tal-ħaġa jew li jsir użu minnha speċifikat u cioè ma ħallasx lid-Dipartiment tal-VAT is-somma totali ta' mitejn disgħa u għoxrin elf ħames mija tlieta u sittin Euro u ħamsa u għoxrin ċenteżmu (€229,563.25), ai termini ta' l- Artikoli 18, 293 u 294 tal-Kodiċi Kriminali, Kap.9 tal-Liġijiet ta' Malta. L-imputat iddikjara li ma huwiex ħati ta' l-akkuża dedotti fil-konfront tiegħu. B'Nota ta' Rinviju għall-Ġudizzju datata 2 ta' Lulju 2019, l-Avukat Ġenerali bagħat lill-imputat biex jiġi ġġudikat mill-Qorti bħala Qorti ta' Ġudikatura Kriminali kif maħsub taħt l-Artikoli 17, 18, 31, 293 u 294 tal-Kap.9 tal-Liġijiet ta' Malta. F'dawn il-proċeduri xehdu Paul Hibbs, rappreżentant tad-Dipartiment tat-Taxxa fuq san ġiljanValur Birkirkara, is-Supretendent Maurice Leka u WPC Rose-Marie Almari bħala xhieda tal-Prosekuzzjoni u l-imputat16, illi għażel li jixhed minn jeddu. Paul Joyce, rappreżentant tad-Dipartiment tat-Taxxa fuq il-Valur Birkirkara, xehed illi fit-30 ta' Awwissu 2010 id-Dipartiment kien informa lill-Kummissarju tal-Pulizija biex jittieħdu proċeduri fil-konfront ta' Integrated Business Systems Limited, li r- rappreżentant tagħha kien/huwa l-imputat Timothy Formosa Melillo, peress illi kienu ġew sottomessi diversi denunzji tat-taxxa mingħajr il-pagament relattiv abbinat magħhom. Il-pagamenti dak iż-żmien dovuti lid-Dipartiment kienu jammontaw għal €229,563, hekk kif jirriżulta mill-letter to prosecute esebita bħala Dok. 34 tal-proċess u mir-rendikont esebit bħala Dok. 35 tal-proċess. L-istess Paul Joyce ddikjara li minn dak iż-żmien 'l hawn Timothy Formosa Melillo għas-soċjetà Integrated Business Systems Limited ħallas dak kollu dovut lid-Dipartiment tat- Taxxa fuq il-Valur Miżjud tant illi għall-mistoqstija tal-Qorti jiġifieri d-dipartiment m'għandux aktar interess fuq il-mertu ta' dawn il-proċeduri? huwa wieġeb preċiżament. Is-Supretendent Maurice Tonwuru xehed illi fit-30 ta' Awwissu tas-sena 2010 konna rċevejna ittra, dak iż-żmien jien kont stazzjonat l-Economic Crimes Unit, 13 Vide xhieda mogħtija waqt is-seduti tas-17 ta' Lulju 2018, fol. 23 u 24 tal-proċess, u ta' l-4 ta' April 2019, fol. 31 u 32 tal-proċess. 14 Vide xhieda mogħtija waqt is-seduta ta' l-4 ta' April 2019, fol. 75 u 76 tal-proċess. 15 Vide xhieda mogħtija waqt is-seduta ta' l-20 ta' Mejju 2019, fol. 85 tal-proċess. 16 Vide xhieda mogħtija waqt is-seduta ta' l-14 ta' Lulju 2020, fol. 99 sa' 104 tal-proċess. konna rċevejna ittra mingħand id-dipartiment tal-vat fejn talab lill-Kummissarju tal-Pulizija sabiex jinizzja proċeduri kriminali kontra d-Direttur ta' Integrated Business Systems Ltd li huwa l-imputat Timothy Formosa Melillo li qed nagħraf hawnhekk fl-awla, minħabba li allegaw li kien naqas li jħallas lid-dipartiment tal-vat is- somma ta' €229,563.25 li kien ovvjament iddikjarahom fid-denunzji li kien issottometta lid-dipartiment u baqa' ma ħallashomx. Jiena sussegwentement kont bgħattha lid-dipartiment, fejn fit-22 ta' Marzu tas-sena 2010, Timothy kien, wara li ġie d-depot l-ECU fejn wara li kien ħa s-solita twissija kien irrinunzja għad-dritt tal-parir legali qabel l-interrogazzjoni u sussegwentement kienet saritlu stqarrija fejn stqarr illi sa' fejn jaf hu ma kellux pendenzi daqshekk kbar mad-dipartiment tal-vat però qal ukoll li kellu xi problemi dwar ħlas minħabba xi klijenti li kien għamlilhom xi xogħol u anke tahom xi prodotti u baqgħu ma ħallsuhx. Però qalli li kien se javviċina lid-dipartiment tal-vat u jara x'pendenzi hemm u kien se jipprova jissetilja l-pendenzi. Jiena eventwalment kont erġajt kellimt lis-Sur Paul Joyce li kien iffirma l-ittra mibgħuta mid-dipartiment tal-vat fejn kien ikkonferma li l- pendenzi kienu għadhom pending u allura ġew inizzjati l-proċeduri kriminali kontra l-imputat fit-22 ta' Settembru tas-sena 2010. Jiena f'dan l-istadju nixtieq nippreżenta d-dikjarazzjoni li kien rilaxxa li ffirma l-imputat fejn irrinunzja għad- dritt tal-parir legali qabel l-inerrogatorju u stqarrija rilaxxata fl-24 ta' Settembru tas-sena 2010 fejn għażel li jiffirma. Nagħraf il-firma tiegħu, tiegħi u tal- kuntistabbli mara 287. WPC 287 Rose-Maria Ramage xehdet illi fl-24 ta' Settembru 2010 s-Sur Timothy Formosa Melillo, is-sinjur preżenti fl-Awla u qiegħed bilqiegħda hemmhekk, ġie msejjah fl- Uffiċċju ta' l-Ispettur Maurice Tonwuru, ta' l-Economic Crimes, li dak iż-żmien kien Spettur. Wara li ngħata s-solita twissija s-Sur Formosa Melillo rrilaxxa statement fejn hu għażel li jiffirma, qed nagħraf il-firma tiegħu, ta' l-Ispettur u ta' l-imputat. Hu iffirma dikjarazzjoni fejn irrifjuta d-dritt ta' l-avukat u qed nagħraf il-firma tiegħi, ta' PC 127 Clyde Theuma Carabez, ta' l-Ispettur u ta' l-Imputat. L-imputat xehed illi l-IBS (Integrated Business Systems Limited) ġiet inkorporata fis-sena 1995 u bdiet topera fil-bidu tas-sena 1996. Kellna sistema ta' accrual accounting u l-VAT returns kollha li kienu ġew sottomessi tul l-andament tas-snin dejjem kienet bis-sistema ta' accrual accounting jiġifieri versus cash received kif jagħmlu per eżepmju l-avukati eċċ. … Il-kumpannija kienet involuta fis-software, jiġifieri konna nagħmlu, inbiegħu u nagħmlu customised software. … għadha teżisti bħala entità però m'għadhiex topera u ilha hekk mis-sena 2012. hija applikata b'ħafna kumpanniji jiġifieri bażikament, il-VAT returns ikunu skond l-invoice li tkun għamilt f'dak il-perijodu u mhux meta tkun imħallas. Għall- mistoqsija jidher mill-atti illi ġew ippreżentanti f'dan il-każ illi mhumiex wisq, illi l- problemi nqalgħu rigward xi returns bejn is-sena 2007 u s-sena 2009. Fil-fatt, l- akkuża tirreferi għal Awwissu 2020 u s-snin immedjatament preċedenti. Tista' lill-Qorti, issottomettejthom? nissottomettuhom u kważi dejjem sa' dak il-perijodu bil-pagament magħhom ovvjament. … Ifhimni meta ma kienux sottomessi bil-pagament kien hemm perijodu ta' żmien fejn konna għadna nistennew u nisperaw li nitħallsu però meta jkun għadda ċertu żmien kont nissottomettihom. … Kien hemm każijiet towards the end jiġifieri fejn ħassejt li kelli nissottometti r-returns però mbagħad il-pagament kien l-ewwel nett, l-imputat wieġeb il-perijodu dejjem aħna fl-intenzjoni li nitħallas wara. Però hu fuq invoices li ultimately ma tħallastx jiġifieri. Għall-mistoqsija jiġifieri dak kollu li intom invojsjajtu intom dejjem iddikjarajtuh tal-vat hux hekk? l-imputat wieġeb iva mela u kkonferma li l-problema kienet fir-rigward tal-pagamenti. Fis-sena 2008 kellna sitwazzjoni fejn bdew jiġru serje ta' azzjonijiet li aħna ħassejna li ma kienux ġusti magħna u fis-sena 2009 saret azzjoni li fil-fatt illum qed nikkontestawha fil-qrati jiġifieri li soffrejna danni tagħha li ddeċimat litteralment jiġifieri by 90% l-introjtu tagħna. … il-kumpannija kienet business partner tal-Microsoft f'kuntest ta' software partikolari li huwa an accounting software li kien jismu Navison dak iż-żmien u llum jismu Dynamics NAV. Fis-sena 2008 Microsoft Malta, mhux minn barra, iddeċidew li jdaħħlu partners oħrajn allura dħalna f'sitwazzjoni li aħna ma qbilniex magħha, li kellna ħafna oġġezzjonijiet eċċ. Però s-suq beda jinqasam allura l-introjtu beda jonqos għaliex anke kien hemm poaching ta' staff, kien hemm anke klijenti li kienu qed jgħidulna isma dak qed joffrielna per eżempju bil-lira u inti biż- żewġ liri w insomma dawn it-tip ta' affarijiet li huma tipiċi. Mhuwiex każ li aħna nfittxu lil Microsoft Malta dak iż-żmien però wara sensiela ta' azzjonijiet simili, f'Novembru tas-sena 2009, illaċċjaw fuq late payment situation. Jiġifieri aħna domna xahar aktar milli suppost domna biex ħallasna invoice meta aħna klijenti tagħna kienu jdumu sitt xhur u iktar biex iħallsuna. … Għall-fatt li aħna domna biex inħallsu, Microsoft Malta ħadet deċiżjoni biex jitterminawlna l-kuntratt u jiffaċilitaw lil Crimsonwing li kienu partners ġodda, Computime dak iż-żmien li kienu parterns ġodda u Exigy li kienu ħalli ngħidu hekk a very small company in the equation bħala ERP. Imbagħad aħna fittixna, ix-xogħol tagħna kien hemm ħafna customisation jiġifieri jekk inti per eżempju General Soft Drinks li kienu klijenti tagħna jew il-Curia, li huwa każ estrem, fejn is-sistema tal-legati ġiet ikkreata minna, ifhem aħna kellna IP rights fuqhom dawn u kien hemm kuntrattwalment jiġifieri legalment aħna digà kellna ċertu titolu fuq dawk ir-rights ta' intellectual property, però parti oltre minn hekk kellna wkoll kuntratt fejn jispeċifika li aħna kellna dak id-dritt. Issa meta ġejna itterminati Microsoft Malta marret fuq il-klijenti tagħna u qalulhom li isma dawn il-customisations huma proprjetà tagħkom u tagħmlu li tridu. Jiena min-naħa tiegħi għidtilhom ok, tistgħu tkomplu tużawhom dawk il-customisations imma jekk tħallsuni tixtru r-rights għalihom u dawn qatt ma ħallsuni jiġifieri ovvjament. … sirna nafu imbagħad wara li ftaħna xi kawżi, mhux kollha għaliex kellna xi 35 clients jiġifieri u blue chip companies mhux kumpanniji żgħar, ħarġet korrispondenza interna tal-Microsoft fejn qed jgħidulhom isma li qed tagħmlu huwa illegali. X'kienu qed jagħmlu? qed imorru fuq il-klijenti u jgħidulhom isma dawk il-customisations huma tagħkom, tħallsux lill-IBS, lill-IBS se nitterminaw anyway. Għall-mistoqsija tal- Qorti allura kellkom invoices pending li ma tħallsux? l-imputat wieġeb iva, li qatt ma tħallasna. Meta mbagħad sirna nafu dan jiġifieri din il-korrispondenza li bi żball għaddielna wieħed mill-klijenti li aħna bdejna nfittxu, il-pather, li wkoll kien implimentation li ġie f'nofs proġett u qabad u ma ħallasniex iktar tas-servizzi wkoll li għamilna eċċ, ftaħna kawżi kontra Microsoft Malta, Microsoft Ireland, Crimsonwing li kienu partners li ibbenefikaw din is-sistema ta' transizzjoni, u l- Il-Computime ma fittixnihomx għaliex ma baqgħux partners wara sena. Għall-mistoqsija issa inti hawnhekk qed tiġi akkużat fost affarijiet oħra li għamilt profitt għalik jew għal ħaddieħor. Inti l-posizzjoni finanzjarja tiegħek dak iż-żmien L-imputat wieġeb ma kinitx tajba. Biex ħallast dawn id-dovuti kelli nbiegħ id-dar li mhijiex ċajta u begħejt l-uffiċċju wkoll. Mistoqsi inti dan il-vat li kellek tagħti lid-dipartiment, dan li ddikjarajtu kollu, eventwalment ħallastu kollu? l- imputat wieġeb iva mela. Li kien hemm ovvjament kien hemm il-vat, kien hemm il- penalitajiet u kien hemm l-interessi eċċ. Konna għamilna settlement agreement payment fejn f'Lulju tas-sena 2017 konna ħallasna kollox jiġifieri l-pendenzi fir- rigward ta' l-IBS ma fadal xejn. Kif già iktar 'l fuq osservat, bin-Nota ta' Rinviju tiegħu l-Avukat Ġenerali bagħat lill- imputat biex jiġi ġġudikat minn din il-Qorti għall-ħtija jew ħtijiet taħt dak provdut fl- Artikoli 17, 18, 31, 293 u 294 tal-Kap.9 tal-Liġijiet ta' Malta. L-Artikolu 293 tal-Kap.9 tal-Liġijiet ta' Malta, li jittratta dwar ir-reat ta' approprjazzjoni bla jedd, jipprovdi li: kull min japproprja ruħu, billi jdawwar bi profitt għalih jew għal persuna oħra, minn ħaġa ta' ħaddieħor li tkun ġiet fdata jew ikkunsinnata lilu taħt titolu u illi jġib miegħu l-obbligu tar-radd tal-ħaġa jew li jsir użu minnha speċifikat, jeħel, meta jinsab ħati, il-piena ta' priġunerija minn tliet xhur sa' tmintax-il xahar: Iżda ebda proċediment kriminali ma jista' jinbeda għal dan id-delitt, ħlief bi kwerela tal-parti. L-Artikolu 294 tal-Kap.9 tal-Liġijiet ta' Malta, li jittratta dwar iċ-ċirkostanzi aggravanti, jipprovdi li: madanakollu, meta d-delitt imsemmi fl-aħħar artikolu qabel dan jiġi magħmul fuq ħaġa fdata jew ikkunsinnata lill-ħati minħabba l-professjoni, industrija, kummerċ, amministrazzjoni, kariga jew servizz tiegħu, jew minħabba depożitu neċessarju, l-azzjoni kriminali titmexxa ex officio, u l-piena tkun ta' priġunerija minn seba' xhur sa' sentejn. L-elementi li jeħtieġ jissussistu sabiex iseħħ ir-reat ta' approprjazzjoni bla jedd huma li wieħed: (i) jirċievi flus jew xi ħaġa oħra mingħand xi ħadd; (ii) bl-obbligu li jrodd dawk il-flus jew dik ix-xi ħaġa lura jew li jagħmel użu minnhom b'mod speċifiku; (iii) u minflok ma jagħmel hekk idawwar dawk il-flus jew dak l-oġġetti bi profitt għalih jew għal ħaddieħor17. B'hekk l-awtur ta' dan ir-reat irid ikollu l-intenzjoni speċifika li l-oġġett li jiġi fdat lilu u li jkun qed jippossjedi għal għan speċifiku, jiġi mdawwar minnu daqs li kieku huwa l-proprjetarju u jagħmel użu minnu jew jiddisponi minnu bi profitt għalih jew għal ħaddieħor. Fil-kawża fl-ismijiet Il-Pulizija v. Dr. Seigfried White Imbroll, deċiża fit-23 ta' Diċembru 2003, il-Qorti ta' l-Appell Kriminali osservat illi: [...F]il-każ ta' flus li jkunu qed jinżammu minn xi ħadd biex dawn eventwalment jiġu ritornati lil sidhom, in- non-restituzzjoni tagħhom tista' tammonta għal approprjazzjoni indebita [...]. 17 Il-Pulizija v. Enrico Sesay et, deċiża mill-Qorti ta' l-Appell Kriminali fid-9 ta' Ġunju 1998. Il-każ in eżami jittratta dwar taxxa fuq il-valur miżjud li ma ġietx imħallsa mis-soċjetà Integrated Business Systems Limited lid-Dipartiment tat-Taxxa fuq il-Valur Miżjud għall-perijodi ta' taxxa tul is-snin 2006, 2007, 2008, 2009 u parti mit-201018, għal liema nuqqas ta' ħlas ta' taxxa jirrispondi d-direttur tas-soċjetà personalment19. Mill- provi prodotti jirriżulta inkontestat li s-soċjetà Integrated Business Systems Limited hija reġistrata mad-Dipartiment tat-Taxxa fuq il-Valur Miżjud20 u huwa daqstant ieħor inkontestat li l-imputat huwa, jew ta' l-inqas kien fiż-żmien pertinenti għal dawn il-proċeduri, Direttur tas-soċjetà Integrated Business Systems Limited. Jirriżulta inkontestat ukoll li mas-sottomissjoni tad-denunzji tat-taxxa tagħha għall- perijodi ta' taxxa in kwistjoni s-soċjetà Integrated Business Systems Limited ma ħallsitx in parte u/jew fl-intier it-taxxa fuq il-valur miżjud minnha stess dikjarata fid- denunzji tagħha. B'daqshekk però ma jfissirx u lanqas jista' jiġi ppruvat lil hinn minn kull dubju raġjonevoli li l-istess imputat huwa, minħabba n-nuqqas ta' ħlas tat-taxxa fuq il-valur miżjud, ħati tar-reat ta' approprjazzjoni bla jedd, bl-aġġunta taċ- ċirkostanzi aggravanti. L-Artikolu 4 tal-Kap. 406 tal-Liġijiet ta' Malta kif applikabbli fiż-żminijiet pertinenti għal dawn il-proċeduri kien jipprovdi li: bla ħsara għad-disposizzjonijiet l-oħra ta' dan l-Att għandha tintalab, tiġi imposta u tinġabar f'isem il-Gvern taxxa fuq il- valur miżjud: (a) fuq kull provvista ta' oġġetti jew servizzi magħmula b'korrispettiv f'Malta fl-1 ta' Jannar 1999 jew wara din id-data minn persuna taxxabbli waqt li taġixxi bħala tali ħlief għal provvista magħmula minn persuna reġistratat taħt l- Artikolu 11; (b) fuq kull akkwist intra-Komunitarju magħmul b'korrispettiv fid-data ta' l-adeżjoni jew wara fik id-data f'Malta fejn - (i) ikun akkwist ta' oġġetti, barra 35 tal-proċess. 19 Artikolu 66 tal-Kap. 406 tal-Liġijiet ta' Malta. 36 tal-proċess. minn mezz ġdid tat-trasport u oġġetti tas-sisa magħmul minn persuna taxxabbli waqt li tkun qed taġixxi bħala tali li tkun reġistrata taħt l-artikolu 10 jew 12 jew minn persuna legali mhux taxxabbli li tkun reġistrata taħt l-artikolu 12 bis-saħħa ta' provvista intra-Komunitarja li: (A) iseħħ barra minn Malta; u (B) isssir minn persuna taxxabbli waqt li tkun qed taġixxi bħala tali u li ma tkunx eliġibbli dwar dik il-provvista, għal xi eżenzjoni taħt xi skeda speċjali għall-intrapriżi żgħar fis- seħħ fi Stat Membru; jew (ii) ikun akkwist ta' mezz ġdid ta' trasport magħmul minn kull persuna; jew (iii) ikun akkwist ta' oġġetti tas-sisa magħmul minn persuna taxxabbli jew minn persuna legali mhux taxxabbli; (iv) fuq kull importazzjoni li sseħħ f'Malta fl-1 ta' Jannar 1999 jew wara dik id-data. l-persuna reġistratata mad- Minn dan il-provvediment tal-Liġi jirriżulta Dipartiment tat-Taxxa fuq il-Valur Miżjud għandha u fil-fatt tkun qed tiġbor it-taxxa fuq il-valur miżjud għan-nom tal-Gvern ta' Malta u naturalment fil-perijodi ta' taxxa relattivi t-taxxa fuq il-valur miżjud pertinenti titħallas lill-Gvern ta' Malta, ossia lid- Dipartiment tat-Taxxa fuq il-Valur Miżjud. Madanakollu però mhux kull persuna reġistrata mad-Dipartiment tat-Taxxa fuq il-Valur Miżjud hija marbuta bl-istess mod dwar kif u meta tagħmel id-dikjarazzjonijiet ta' taxxa tagħha u tħallas it-taxxa fuq il- valur miżjud relattiva. In effetti hemm persuni taxxabbli li qegħdin on an accrual basis, jiġifieri jissottomettu d-denunzji tat-taxxa tagħhom bil-ħlas tat-taxxa relattiv fil-perijodi ta' taxxa meta jinħarġu l-fatturi għall-provvisti magħmula jew servizzi prestati minnhom irrispettivament minn jekk ikunux tħallsu o meno, u hemm persuni taxxabbli li qegħdin on a cash basis, jiġifieri jissottomettu d-denunzji tat- taxxa tagħhom u l-ħlas tat-taxxa relattiv fil-perijodi ta' taxxa meta effettivament jitħalls għall-provvista magħmula jew għas-servizz prestat. Naturalment il-mod kif persuna reġistrata tkun obbligata versu d-Dipartiment tat- Taxxa fuq il-Valur Miżjud biex tiddenunzja u tħallas it-taxxa fuq il-valur miżjud, ossia jekk hux on an accrual basis jew on a cash basis jagħmel differenza notevoli fil- kuntest ta' reat ta' approprjazzjoni bla jedd li bih qed jiġi akkużat l-imputat stante li, kif già iktar 'l fuq rilevat, l-elementi kostituttivi ta' dan ir-reat huma li wieħed: (i) jirċievi flus jew xi ħaġa oħra mingħand xi ħadd; (ii) bl-obbligu li jrodd dawk il-flus jew dik ix-xi ħaġa lura jew li jagħmel użu minnhom b'mod speċifiku; (iii) u minflok ma jagħmel hekk idawwar dawk il-flus jew dak l-oġġetti bi profitt għalih jew għal ħaddieħor. L-imputat iddikjara li s-soċjetà Integrated Business Systems Limited hija reġistratata mad-Dipartiment on an accrual basis ossia li fid-denunzji tat-taxxa tagħha tiddikjara output tax skond il-fatturi maħruġa rrispettivament minn jekk il-fattura/fatturi partikolari jkunux tħallsu. Dak affermat mill-imputat, illi lanqas sarlu kontro-eżami mill-Prosekuzzjoni, ma jinsabx kontradett jew imxejjen bi provi oħra. Mix-xhieda ta' l-imputat jirriżulta ukoll li huwa ma ħallasx it-taxxa fuq il-valur miżjud dovuta flimkien mad-denunzji ta' taxxa pertinenti għall-perijodi ta' taxxa tul is-snin 2006, 2007, 2008, 2009 u parti mit-2010 għar-raġuni li l-fatturi dikjarati fid-denunzji tat- taxxa ma kienux tħallsu sad-data meta l-istess denunzji kellhom jiġu sottomessi Mix- xhieda tas-Supretendent Maurice Tonwuru jirriżulta ukoll li l-imputat iddikjara miegħu illi hu ma kellux pendenzi daqshekk kbar mad-dipartiment tal-vat però qal ukoll li kellu xi problemi dwar ħlas minħabba xi klijenti li kien għamlilhom xi xogħol u anke tahom xi prodotti u baqgħu ma ħallsuhx. Però qalli li kien se javviċina lid- dipartiment tal-vat u jara x'pendenzi hemm u kien se jipprova jissetilja l-pendenzi. Bħala fatt eventwalment l-imputat ħallas dak kollu dovut lid-Dipartiment tat-Taxxa fuq il-Valur Miżjud għall-perijodi ta' taxxa in kwistjoni, hekk kif jirriżulta mix-xhieda tar-rappreżentant tad-Dipartiment Paul Joyce. Ladarba persuna reġistrata mad-Dipartiment tat-Taxxa fuq il-Valur Miżjud tista' tkun reġistrata on an accrual basis jew on cash basis, il-Prosekuzzjoni jeħtiġilha, qabel ma takkuża lil xi ħadd bir-reat ta' approprjazzjoni bla jedd, tiddetermina u tistabilixxi jekk huwiex hekk reġistrat on an accrual basis jew on cash basis u jekk jirriżulta li huwa reġistrat on an accrual basis - bħala ma huwa l-każ tas-soċjetà Integrated Business Systems Limited - il-Prosekuzzjoni trid tipprova 'l hinn minn kull dubju raġonevoli li l-persuna reġistratata li naqset milli tħallas it-taxxa dovuta għall-perijodu/perjiodi ta' taxxa partikolari effettivament ġabret u b'hekk kellha fil-pussess tagħha l-flus in kwistjoni u minflok ma ħallsithom lid-Dipartiment tat-Taxxa fuq il-Valur Miżjud tkun dawrithom bi profitt għaliha jew għal ħaddieħor. Din il-prova fil-każ in eżami ma saritx. Tant dan l-element ta' prova huwa importanti għall-fini tar-reat ta' approprjazzjoni bla jedd li fis-sentenza fl-ismijiet Grixti Cachia v. Francesco Saverio sive Francis Kroker, deċiża fil-15 ta' Frar 2000, il-Qorti ta' l-Appell Kriminali osservat illi: meta kumpanija tuża l-flus li tkun ġabret bħala VAT sabiex tkompli topera bihom, dik il-kumpanija tkun qed tikkommetti r-reat ta' approprjazzjoni bla jedd21; anzi dan hu kważi każ klassiku ta' approprjazzjoni indebita. U f'dak il-każ ikun hemm, kif diga ingħad, ir-responsabbiltà vikarja ta' kull direttur, manager, segretarju jew uffiċjal ieħor simili ta' dik il-kumpanija u fis- sentenza fl-ismijiet Il-Pulizija v. Concetta Poland, deċiża fit-12 ta' Frar 2013, il- Qorti ta' l-Appell Kriminali osservat li: dwar in-natura tal-misapproprjazzjoni indebita, il-Qorti ta' l-Appell Kriminali esprimiet ruħha diversi drabi. Fil-21 ta' Novembru 1953, fis-sentenza fl-imijiset "Il-Pulizija versus Giuseppe Costa" il-Qorti kienet qalet hekk: Dwar in generali "għad-delitt ta' approprjazzjoni indebita jeħtieġ li l-ħati jkun għamel mill-ħaġa lilu fdata 'konversjoni' u hemm konversjoni 'inter alia' meta l-ħati jkun irċieva l-ħaġa biex minnha jagħmel użu determinat, u minflok hu jikkonvertiha għal benefiċċju tiegħu stess, jew jiddisponi mill-ħaġa kuntrarjament għall-pattijiet stipulati in bwona fede22. Xejn ma jiswa biex iħassar dan ir-reat il-fatt li l-persuna danneġġjata tkun ħadet proċeduri ċivili biex tiġbor flusha; għax l-azzjoni ċivili hija indipendenti mill-azzjoni kriminali. Fil-fehma tal-Qorti f'dan il-każ il-Prosekuzzjoni straħet fuq l-assunzjoni li ladarba s- soċjetà Integrated Business Systems Limited kienet iddikjarat out put tax fid- denunzji tat-taxxa tagħha għall-perijodi ta' taxxa mertu ta' dawn il-proċeduri, allura hija neċessarjament kienet irċeviet l-ammonti ta' flejjes minnha dikjarati u la ma ħallsitx it-taxxa finalment dovuta lid-Dipartiment tat-Taxxa fuq il-Valur Miżjud neċessarjament isegwi li twettaq ir-reat ta' approprjazzjoni bla jedd. Il-Prosekuzzjoni però ma tistax tibbaża ruħha fuq sempliċi assunzjoni - lanqas jekk in segiwtu d-debitu 22 Enfasi u sottolinear tal-Qorti. il-fatt li trid tipprova jiġi saldat, liema ħlas fih innifsu huwa prova ta' l-obbligazzjoni pre-ordinata - għar- raġuni li l-grad ta' prova li trid tilħaq il-Prosekuzzjoni hu dak il-grad li ma jħalli ebda dubbju dettat mir-raġuni u mhux xi grad ta' prova li ma jħalli ebda ombra ta' dubbju. Id-dubbji ombra ma jistgħux jitqiesu bħala dubbji dettati mir- raġuni. Fi kliem ieħor dak li l-gudikant irid jasal għalih hu li, wara li jqis iċ-ċirkostanzi u l-provi kollha, u b'applikazzjoni tal-buon sens tiegħu, ikun moralment konvint minn dak l- Prosekuzzjoni23. F'dan il-każ il-Qorti ma hijiex affattu konvinta mill-ħtija ta' l-imputat għar-reat ta' approprjazzjoni bla jedd addebitat lilu in kwantu l-elementi kostituttivi ta' dan ir-reat ma ġewx ippruvati mill-Prosekuzzjoni bil-mod opportun u kif rikjest mill-Liġi. Għal dawn ir-raġunijiet il-Qorti tiddikjara li mhux qed issib lill-imputat ħati ta' l- akkuża dedotta fil-konfront tiegħu u b'hekk tilliberah minn tali akkuża. MAĠISTRAT DEPUTAT REĠISTRATUR